钦定古今图书集成/理学汇编/文学典/第094卷 > 萧翀
## 钦定古今图书集成/理学汇编/文学典/第094卷 > 萧翀

按《列朝诗集》：“翀字鹏举，泰和人。洪武中以贤良应制，
赋《指佞草》诗云：‘祇今圣代多贤辅，尽日阶前翠色闲’。
称旨，授苏州府同知，历山东运副使。少孤好学，从游
于镏子高，得其诗法。”宋景濂、刘仲修皆亟称之。乌斯
道曰：“余游豫章，会萧鹏举于逆旅，听其诵所为诗，皆
清新典丽，问其师，则镏职方子高也。”杨万里称其少
“孤好学，居官清直，随起随仆，公暇即闭户读书哦诗，
有集若干卷。”